смешни случки за Заекващи
"Болести" при бъдещите татковци

1. Симптоми: широко отворени очи, полуувиснала долна челюст, последвани от неадекватно поведение изразяващо се в крясъци, размахваме на крайници, щуране насам-натам, подскачане.

Име на болестта – уведомление за бременност.
Времетраене: 1 до 3 часа.


2. Подуване в областта на гръдния кош(т.нар. пъчене) с опасност от счупване (или поне пукване) на прешлен или ребро, наперена походка, глуповата усмивка тип "32 карата", трескав поглед.

Болест - първи дни след уведомление.
Продължителност: около 3 седмици.


3. Болки в очите при ярка светлина, звън на камбани в главата при силен говор, клатушкане, пъшкане тип "искам да умра", възможно повръщане. 

Болест – запиване след уведомление.
Времетраене – няколко вечери (в зависимост от броя на приятелите).


4. Гадене, болки в стомаха, отпадналост, киселини.

Болест – на жена му й е лошо (на него от солидарност – също). 
Продължителност: 4 месеца.


5. Опипване на чужд корем, слагане на ухо върху него посред нощ, подскачане по време на сън с вик "ритна ли?" и обвинения в безчувственост при реплика "Бе я да си лягаш!".

Болест - очакване ритването на бебето.
Времетраене: 10 седмици.


6. Замисленост, шарене с ролетка, чертане на скици, огромно количество мсачкана хартия, раздразнителност при прекъсване на мисловния процес от друго лице (например от жена му).

Болест – план за подготовка стаята на бебето.
Продължителност: 1 седмица.


7. Състезание с жена му тип "кой има по-голям корем".

Болест – развиваща се бременност.
Продължителност: 6 месеца, след което той започва чувствително да изостава.


8. Ударени, порязани, натъртени пръсти; падане от височини; попържни; схванат кръст, крака, ръце.

Болест - ремонт на стаята за бебето.
Продължителност: 2 седмици.


9. Чистене, пране, готвене...

Болест – жена му трябва да лежи.
Продължителност: 3 дни (след това вика майка си).


10. Оплаквания "ще ми повреди бъбреците" (а какво ли става с тези на жена му), "цяла нощ не съм миглан от това ритане" и пр

Болест - бебето рита.
Продължителност: 10 седмици.


11. Провикване на обществни места "Виж как ти се мести корема" (сякаш не усещаш).

Болест – бебето се движи.
Продължителност на пристъпа: 2-3 пъти (спиране след остри забележки).


12. Изумление "толкова малки дрехи?!?", недоверие в предвижданите размери на бебето, възклицание "колко пари????".

Болест – пазаруване на дрехи за бебето.
Продължителност: 2-3 часа.


13. Подуване на краката, киселини, спазми в областта на стомаха.

Болест – наближава раждането (не неговото).
Продължителност: 2 седмици.


14. Грабване на ключовете и багажа.

Болест – невинно изохкване на бременната ("Не се смей – няма ти да ставаш баща" казва по адрес на жена си).
Продължителност: 3 до 5 пъти в 14 денонощия.


15. Припряност, бутане на жена си "Бързай де, по пътя ли искаш да родиш", шофиране тип Шумахер, възмущения "как може да си толкова спокойна?!".

Болест – контракции на бременната.
Продължителност: от дома до болницата.


16. Симптоми номер 3.

Болест – запой по случай новороденото.
Продължителност: 1 до 3 дни.


17. Треперене на ръцете, заекване, трескав поглед и горда осанка. 

Болест – изписване на бебето.

Ако мъжът Ви има някои от гореописаните сиптоми – запазете присъствие на духа – просто ВИЕ сте бременна.